དགོད་བྲོ་བ་ཞིག་ནི།གཏམ་བཤད་པར་ངེས་པར་རྒྱ་སྐད་ཡིན་དགོས་པའི་རེ་བའམ་ཆ་རྐྱེན་མེད་ལ་མི་མང་ཤས་ཀྱིས་རྒྱ་སྐད་བཤད་ཧ་ཅང་ཁག་པོ་ཡིན་བཞིན་དུ་ཁོ་ཚོས་ཨུ་ཚུགས་ཀྱིས་རྒྱ་སྐད་ད་མ་དིག་པོ་བཤད་ངེས་རེད།བར་ནས་ངས་མ་བཟོད་པར་སྐད་མཐོན་པོས།འདིར་བཞུགས་ཚང་མ་བོད་པ་ཡིན་བཞིན་དུ་ཁྱོད་ཚོས་ཅིའི་ཕྱིར་བོད་སྐད་མི་བཤད།ནམ་རྒྱུན་ཚང་མའི་ཁ་ལ་ཐོགས་པ་ནི་མི་རིགས་དང་སྐད་ཡིག་གི་ལས་དབང་མ་ཡིན་ནམ།རང་སྐད་ཀྱང་བཤད་མི་འདོད་པ་རྣམས་མི་རིགས་ལ་དུང་ཞེན་ཆེ་ཞེས་པ་རྫུན་མིན་ནམ།འདིའི་ཕྱོགས་ནས་ལྷག་པར་བུ་མོ་ཚོ་ཚབས་ཆེ།ཞེས་ཐེ་མི་ཚོམ་པར་བརྗོད་པ་ན་ཚོགས་རའི་ནང་དུ་ཐལ་མོ་རྡེབ་སྒྲས་ཁེངས་བྱུང་བས་དགའ་འོས་པ་ཞིག་ཡིན་ནའང་།ལོའི་ཟླཔའི་ཚེསཉིན་གྱི་ཕྱི་དྲོར།ཚོགས་འདུ་དེ་ཐེངས་གཉིས་པར་བསྡུས་དུས་སློབ་གྲོགས་མང་ཤས་ཀྱིས་སྔར་བཞིན་རྒྱ་སྐད་ཀྱིས་གཏམ་བརྗོད་ཀྱིན་འདུག་པས་ངས་རང་ཉིད་དགའ་སྔ་སོང་བ་རྟོགས་ཏེ་ཡི་ཐང་ཆད་པར་གྱུར།